Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: [29/2000. (X. 11.) AB határozat, ABH 2000, 193., 200.].
Paragraph Index: 586

(1)—(2) bekezdése, valamint a 2. § (1) bekezdése tekintetében. 2.1. A Btk. 200. § (1) bekezdésében meghatározott és az (1)—(3) bekezdése szerint büntetendõ természet elleni erõszakos fajtalanság, valamint a Btk. 198. § (1) bekezdésében meghatározott és az (1)—(3) bekezdése szerint büntetendõ szemérem elleni erõszak tényállásai az elkövetési magatartások és a büntetések tekintetében teljesen azonosak. A törvényhozó az azonos elkövetési magatartást — az erõszakkal, avagy az élet vagy testi épség ellen irányuló közvetlen fenyegetéssel fajtalanságra vagy ennek eltûrésére kényszerítést, továbbá a védekezésre, illetõleg az akaratnyilvánításra képtelen állapot felhasználását fajtalanságra — a büntetési tételek és a súlyosabb büntetést megalapozó minõsítõ körülmények azonosságából kikövetkeztethetõen a társadalomra azonos fokban veszélyesnek tekinti. A Btk. eredeti 198. §-a szerint a szemérem elleni erõszak csak házasságon kívül volt elkövethetõ. Ebbõl logikailag következett, hogy a szemérem elleni erõszak tettese és a sértettje csak különbözõ nemû személy lehetett. Mivel az azonos nemû személy sérelmére elkövetett erõszakos fajtalanság fogalmilag nem valósulhatott meg házasságon belül, a magatartás megbüntetéséhez külön bûncselekményre volt szükség. Az 1997. szeptember 15-én hatályba lépett módosítás elhagyta a házassági életközösségre utalást. Ennek következtében az elkövetõ magatartásának büntetõ törvénybeli különtartása az azonos elkövetési magatartás, az azonos minõsítõ körülmények és az azonos büntetési tételek mellett, kizárólag az elkövetõ szexuális irányultságán alapszik. Az Alkotmánybíróság nem látta ésszerû és objektíve igazolható indokát ennek a megkülönböztetésnek. 2.2. Az Alkotmánybíróság az Alkotmány 70/A. §

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes